Willy Bakken var også en kjent figur på Oslos musikkscene, og har vært gitarist i diverse band siden 1969. Hans første utgivelse, med Stangwolff, kom ikke før i 1981. Han gjorde seg senere mer bemerket som gitarist i bandene Crawdaddy Simone og The Willy B Review, med en til tider utagerende og særegen spillestil. Han var også å anse som primus motor og hoveddrivkraften i disse bandene. I tillegg hadde Willy B. senere i 1990-årene prosjekter som Full Moon Justice og Comstock Lode. Fra slutten av 1990-årene var han et sjeldent syn på scenen.